Mads Hoxer
Mads Hoxer er en dansk håndboldspiller, der spiller højre back for Aalborg Håndbold. Han står desuden noteret for 7 landskampe (12 mål) for det danske landshold (pr. 21. januar 2023).
Mads Hoxer spillede ungdomshåndbold i bl.a. Ikast Håndbold og HF Mors og skiftede i 2019 til Mors-Thy Håndbold, som han i 2020 vandt pokalturneringen med, inden han i 2022 fortsatte karrieren i Aalborg Håndbold.
Mads Hoxer har vundet bronze ved EM for U18-hold i 2018 og ved ungdoms-VM i 2019 og fik i maj 2021 debut på A-landsholdet under Nikolaj Jacobsen. Han fik slutrundedebut ved VM i januar 2023, men blev skiftet ud af truppen før Danmarks sidste kamp i mellemrunden.